Antrenorul Sergiu Stancu şi-a prelungit pentru încă un sezon contractul cu echipa de volei masculin CSM Arcada Galaţi, a anunţat clubul gălăţean pe Facebook.
Sub conducerea sa, CSM Arcada Galaţi a cucerit opt trofee în cinci ani şi jumătate (Divizia A1 - 2019, 2020, 2021, 2022, 2023; Cupa României - 2022; Supercupa - 2019, 2023), reuşind în premieră calificarea în grupele CEV Champions League (2023).
Sergiu Stancu are 41 de ani şi antrenează Arcada Galaţi din 2019.